عبد العزيز سلام
عبدالعزيز سلام كاتب وصحفى ومؤلف اغانى اتولد أول ديسمبر 1915 واتوفى 07 يناير 1984 (أزمه قلبيه) ،اخد دبلوم دار العلوم سنة 1940 واشتغل لفتره مدرس لاكنه استقال واتجه للعمل في الصحافة لغاية ماوصل لمنصب رئيس تحرير مجلة المساحة ومجلة العروبة وفن السينما سنة 1948
كمان كتب للسينما القصص والسيناريوهات والحوار ابتداء من فيلم (بياعة اليانصيب) سنة 1947 بطولة رجاء عبده التي توطدت صلته بيها فبقى كاتب أغانيها المفضل ومنها (ياضاربين الودع) ألحان احمد صدقى سنة 1950 في فيلمها اللي أنتجته (حبايبي كتير) ، كتب (داري العيون) ل محمد فوزى اللي غناها لفاتنة السينما كاميليا في فيلم (الروح والجسد)، كمان كتب للسينما الدنيا حلوة لشاديه وأنا الماضي لفاتن حمامه وخليك مع الله للكحلاوي وخالد بن الوليد مع حسين صدقي وأول أفلام مها صبرى أحلام البنات وأفلام هانى شاكر (عندما يغني الحب) ولفريد شوقى (عنتر بن شداد) وكتب قصة فيلم (شاطيء الحب) لفريد الأطرش وسميره احمد رغم أنه لم يكتب أغانيه وكتب لفريد الاطرش شوية اغانى زى (قدام عنيه وكفاية ياعيني وخد قلبي وسألني الليل ومخاصمك ياقلبي وقسمتي وياك وديالوج خليني أخرج من هنا مع نور الهدى). وكتب لأسمهان (دخلت مرة الجنينة) ولفريد وشهرزاد (أديني ميعاد وقابلني) ولسعاد محمد (بقى عايز تنسانى) وأجمل أغاني محرم فؤاد (ياواحشنى رد عليا) ولصباح بيحبنى وبحبه و احبك يانى وعلي وقصة فيلمها مع احمد رمزى والنابلسي (حبيب حياتي).